Դրական ժառանգական ցուցակին Ասյա Քազանջըն կարող էր ավելացնել նշաձև դարչնագույն աչքերը (Բանու մորաքրոջից), բարձր ճակատը (Ջևրիյե մորաքրոջից), պոռթկուն, բայց միևնույն ժամանակ տարօրինակ աշխույժ և ուրախ խառնվածքը (Ֆերիդե մորաքրոջից): Ամեն անցնող տարի տեսնելով, որ ավելի ու ավելի է նմանվում նրանց, ամբողջ մարմնով փշաքաղվում էր: Միայն մի բայց կար հակատրամաբանությունը: Քազանջը կանայք ասես երդվյալ իռացիոնալ լինեին: Ընտանիքում ոչ ոք տրամաբանորեն չէր մտածում: Այս հարկի տակ խելքի և բանականության հանդեպ անտարբերություն էր տիրում: Այս ամենին հետևելով' Ասյան բազմիցս իրեն խոսք էր տվել, որ խելացի, վերլուծական մտքի ճանապարհից չի շեղվի: Երբեք նրանց պես հակատրամաբանական չի լինի: Տասնինը տարեկանում Ասյան այնքան էր ուզում սեփական «ես»-ը և անկախությունն ապացուցել, որ ամենաչարացած կռիվների էր բռնվում, ամենաանհնար ընդվզումներն ունենում: Այժմ զրույց է գնում տորթին հակառակվելու մասին, որը զայրույթից հետո այսպիսի շարունակություն ունեցավ.